Prilly Latuconsina, S.I.Kom (bhâbbhâr, 15 Oktober 1996) iyâ arèyâ  pemeran, presenter, penyanyi, model, pengusaha, aktivis, penulis, bân produser Indonesia katoronan Ambon bân Sondhâ.

Oḍi' bân Pendidikan 
Prilly panèka pottra sulung ḍâri ḍuwâ’ sodaraan, ḍâri pasangan Rizal Latuconsina, sè asalla ḍâri Ambon bân Ully Djulita, sè asalla ḍâri Sunda. Jèyâ andi’ ale’ sè anyama Raja Latuconsina.

Prilly molaè pendidighân nèng SDIT Asy-Syukriyyah, polana pangaterrona eppa’na, sopajâ dibi’na la andi’ nilai-nilai agâma bhâkto gi’ kènnè’. Samarena tammat, Prilly ngâlanjutaghi pendidikanna nèng SMP Negeri 4 Tangerang Selatan bân SMA Negeri 7 Tangerang Selatan. Namong, polana andi’ kaodi’èn è dunnya bhirâkan bhâkto maso’ SMA, Prilly amutusaghi kaangghuy sakola è Homeschooling Kak Seto.

Prilly perna anunda pendidikan kâ pârguruèn tèngghi. È taon 2017, jèyâ molaè ngalanjutaghi polè pendidikanna nèng London School of Public Relations kalabân ngala’ jurusân Ilmu Komunikasi. È bhâkto repot nèng dhunnya bhirâkan Entertainment bân bisnis, Prilly berhasil mamarè kuliana tepat bhâkto è 2021, lolos kalabân nèlaè A bân ollè predikat Cumlaude, pole olle Beasiswa Full Pascasarjana ḍâri LSPR sampe’ anyandâng predikat “Best Of The Best Graduate 2021”.

Pèrjhâlânan Karèr

Awwâl Karèr 
Prilly amolaè karèra è dunnya bhirâkan Indonesia bhâkto taon 2009. Sabelluna ongghu-ongghu nyemplong, Prilly mânghângsèh kâmampoan lakonna è Sanggar Ananda. Jèyâ dâ'-adâ'na poddul è lajâr kaca kalabân angèbhâ acara Si Bolang sè syotèng è Lombok, Nusa Tenggara Barat, kaangghuy duwâ' episode bân dhâddhi presenter program kanak Koki Cilik.

Senni Lakon 
Prilly angawalè ḍebuddhâ  ḍâlem alalakon kalabân peranna mènangka Molly è sinetron Gerhana Jadi 2 sè è rèlès bhâkto taon 2010. Nyamanna molaè è kennal bhâkto amerrannaghi toko Yumi dâlem sinetron Hanya Kamu sâlama ḍuwâ' mosèm bhâkto taon 2012 bán 2013.

Prilly molaè bâdâ è moncè' popularitas, nalèka ḍibi'na sukses aperannaghi dhâddhi Sisi dâlem sinetron Ganteng-Ganteng Serigala sè è  ghâbây bi' Amanah Surga Productions kantos è tayangaghi nèng SCTV bhákto taon 2014 sampè' 2015. Bhârkat peranna jarèya, Prilly olle penghargaan dhâddhi Aktris Utama Paling Ngetop dâlem ajang penghargaan SCTV Awards è taon 2014. Samarenna tammat, Prilly alakon sinetron ngâlanjutaghi sabelunna, panèka Ganteng-Ganteng Serigala Returns kalabân peran sè laèn, yakni dhâddhi Prilly.

Kabhâjjhrâna Prilly dâlem peranna e sinetron kasèbbut, maolle hasèl pole, panèka olle penghargaan dhâddhi Aktris Utama Paling Ngetop dâlem ajang penghargaan SCTV Awards bhâkto taon 2015, bân olle penghargaan dhâddhi Aktris Terfavorit sâlama tello' taon ta' bu-ambu, nèng ajang Panasonic Gobel Awards ḍâri taon 2015 sampè' 2017, bân kèya dháddhi Aktris Terpopuler Indonesia Television Awards 2016.

Bhâkto taon 2017, jèya amerannaghi dhâddhi Putih è dâlem sinetron sè a judul Bawang Merah Bawang Putih sè è ghâbây bi’ MD Entertainment bân a peran dhâddhi Amara è sinetron Amara Sahabat Langit sè è ghâbây bi’ MD Entertainment kèya, sè è dimma sinetron jarèya olle penghargaan dâlem kategori “Sinetron Serial Laga” dâri Anugerah Lembaga Sensor Film Indonesia (LSFI) 2018.

Nèng dunnya fèlm, Prilly anengghâ’ karèrra nèng dunnya perfèlman sajjhâ’ taon 2013, dâlem fèlm sè a judul Honeymoon. È taon 2016, panèka taon ḍâ’-aḍâ’na Prilly sè dhâddhi pamerran otama dâlem fèlm sè a judul Surat Untukmu a dhâddhi parabân Jâbhâ sè a nyama Gendis. Teros è bulân Dèsèmber 2016, Prilly abeli pole merannaghi fèlm lajâr lebâr komédi sè a judul Hangout sè pojhur maolle lebbi dâri 2,6 juta bân e padhâddhi nominasi dâlem ajang penghargaan Indonesian Box Office Movie Awards 2017 katègori Pemeran Utama Wanita Terbaik.

È taon saterrossâ, Prilly abeli pole noro' fèlm horor sè a judul Danur: I Can See Ghosts aperanaghi dhâddhi Risa Saraswati. Fèlm jârèya pojhur maolle lebbi dâri 2,7 juta panonton bân jughân pârtama kalè olle penghargaan rekor Museum Rekor Dunia Indonesia dháddhi felm horor Indonesia kalabân pánonton palèng bennya' dâlem bhâkto ènnem are kalabân mangaolle 1.022.582 pânonton.     

Samarenna suksès kalabân felm horor pârtama kalèna jèya, e taon 2018, Prilly kengèng e parcajhâ pole kaangghuy aperannaghi film Danur 2: Maddah sè la ma olle jumla pânonton lebbi dâri 2,5 juta bân felm Danur 3: Sunyaruri e taon 2019 sè la pojhur maolle jumla pânonton lebbi dâri 2,4 juta pânonton.

Senni Mosèk 
Sabelunna tacabbhur nèng dunnya tarèk sowara dhâddhi pânyanyi solo, Prilly toman maddhek grup sè anyama Duo Jelly a bâreng Hanggini Purinda Retto sè dimma kabbina dâ-padâ a ngawwâlè karerra dâri program Koki Cilik sè e bentok e taon 2010. Namong, polana kasèbughán syutèngnga, Prilly ahèrra mutusaghi kalowar e taon 2013. Duo Jelly toman aghâbây laghu sè a judul "Batu" nèng taon 2013, nalèka Prilly ghi' aghâbung.

Sombher